Suresh 88 Views
పాతికేళ్లలో సైయింట్‌ అద్భుత విజయకేతనం
హైదరాబాద్‌, సెప్టెంబరు 8: ఇన్ఫోటెక్‌గా సాప్ట్‌వేర్‌ సేవలరంగంలో ప్రవేశించి 25 ఏళ్లు పూర్తిచేసుకున్న మాజీ ఇన్ఫో టెక్‌ కంపెనీ సైయింట్‌ కొత్త కార్యాచరణను ప్రకటించింది. 25 ఏళ్లు పూర్తి చేసుకున్న సందర్భాన్ని పురస్కరించుకుని తమ సంబంధిత వర్గాలు, ఉద్యో గులు, ఇన్వెస్టర్లు, సామాజిక సేవలపరంగా కొత్త కార్యాచరణను ప్రకటించింది. కంపెనీ వ్యవస్ఖాథపక ఎగ్జిక్యూటివ్‌ఛైర్మన్‌ బివిఆర్‌మోహన్‌రెడ్డి మాట్లాడుతూ కస్టమర్లకు పాతికేళ్లుగా విలువలతో కూడిన సేవలు సమర్ధవంతంగా అందించగలిగామని, ఇందుకు తమ ఉద్యోగుల సమిష్టి కృషి కీలకం అయిందన్నారు. గడ చిన ఆగస్టునెలలోనే సైయింట్‌ 25 ఏళ్లు పూర్తిచేసు కున్న సందర్భంగా కంపెనీ వాటాదారులకు 2.50 చొప్పున ప్రతి వాటాకు డివిడెండ్‌ ప్రకటించిందన్నారు. ప్రతి ఐదురూపాయల ముఖవిలువ కలిగిన షేర్‌పై 50శాతం డివిడెండ్‌ ప్రకటించామన్నారు. ఉద్యోగుల కృషిని కూడా గుర్తించిన సైయింట్‌ వారికోసం పరిమిత స్టాక్‌ యూనిట్స్‌ స్కీం ను (ఆర్‌ఎస్‌యు)ను కూడా ప్రకటించిందని చెప్పారు. ఏడాదికిమించి కంపెనీలో పనిచేసి ఉద్యోగులు వ్యక్తిగతగ్రాంట్లు పొందే విధానం అమలుచేసామని వెల్లడిం చారు. పరిమితసంఖ్యలో వాటాలు వారికి అందుతాయి. దీనివల్ల కంపెనీ వాటాదారులు 50శాతంపెరిగే అవకాశంఉందని సుమారు పదివేలమందికిపైగా ఉద్యోగులు కంపెనీ యజమానులుగా మార తారని అన్నారు. అలాగే కంపెనీకి 34 కోట్ల రూపాయల అదనపుభారం పడుతు న్నా ఉద్యోగుల శ్రేయస్సుకు ప్రాధాన్యతనిచ్చినట్లు వివరించారు. ఆగస్టులోనే సైయింట్‌కంపెనీ కొత్తగా 54 సైయింట్‌ డిజిటల్‌ కేంద్రాలను ప్రారంభిం చిందని, శేరిలింగంపల్లి మండలంలో ప్రభుత్వ పాఠశాలల్లో ఈ డిజిటల్‌కేంద్రా లు పనిచేస్తున్నాయన్నారు. కార్పొరేట్‌ సామాజిక బాధ్యతల్లో భాగంగా వీటిని అమలుచేశామని, విద్యార్ధుల్లో డిజిటల్‌ అక్షరాస్యతను పెం పొందించేందుకు సైయింట్‌ ప్రాధాన్యతనిస్తుందన్నారు.
దీనివల్ల 20వేల మందికిపైగా పిరుపేద విద్యార్ధులు లబ్ధి పొందుతారన్నారు. ప్రతి కేంద్రంలోను వెయ్యిమిందికిపైగా కమ్యూనిసభ్యులను పరిసరప్రాంతాల్లో శిక్షణ ఇచ్చి కంప్యూ టర్‌ నిర్వహణను నేర్పుతారన్నారు. అలాగే 50వేల మందికిపైగా ఇంటర్నెట్‌ను చేరువచేసినట్లు అవుతుందని, 16 నుంచి 60ఏళ్ల లోపువారికి ఈ కార్యాచరణ ఎంతో ఉపకరిస్తుందన్నారు. కంపెనీ సిఇఒ ఎండి కృష్ణబోదనపు మాట్లాడుతూ ప్రనతి వాటాదారుని భాగస్వామ్యంతోనే కంపెనీ ఆర్థికవృద్ధి మరింత విజయవంతం అవుతుందన్న లక్ష్యంతో కృషిచేసామని, సైయింట్‌ ఈ దిశగా 25ఏళ్లలో అనూహ్యవిజయాలు సాధించిందని పేర్కొన్నారు. కంపెనీ వాటాదారులు తమపై ఉంచిన విశ్వాసానికి నిదర్శనంగా సైయింట్‌ నిలిచిందన్నారు.